**Scott Francis McTominay** (s. 8. joulukuuta 1996 Lancaster, Englanti) on skotlantilainen keskikentällä pelaava jalkapalloilija, joka edustaa Manchester Unitedia ja Skotlannin jalkapallomaajoukkuetta.

Seurajoukkueura
---------------

McTominay on Manchester Unitedin kasvatti. Hän aloitti seuran junioriakatemiassa viiden vuoden ikäisenä. McTominay teki Valioliiga-debyyttinsä kaudella 2016–2017 Arsenalia vastaan 7. toukokuuta 2017, kun hänet vaihdettiin kentälle 84. minuutilla. Euroopan-debyyttinsä hän teki seuraavalla kaudella 18. lokakuuta 2017 Mestarien liigan ottelussa Benficaa vastaan tullen kentälle Henrikh Mkhitarjanin tilalle lisäajalla.

McTominay pelasi Valioliigassa kaksi ottelua kaudella 2016–2017, 13 ottelua kaudella 2017–2018, 16 ottelua kaudella 2018–2019 ja 27 ottelua kaudella 2019–2020. Ensimmäiset valioliigamaalinsa hän teki huhtikuussa 2019 Wolverhampton Wanderersia ja toukokuussa 2019 Huddersfield Townia vastaan. Kaudella 2019–2020 hän teki neljä valioliigamaalia. Kolmen kauden (2017–2020) aikana hän pelasi sekä Mestarien liigassa että Eurooppa-liigassa seitsemän ottelua ja teki jälkimmäisessä yhden maalin.

Kesäkuussa 2020 McTominay teki vuoteen 2025 ulottuvan jatkosopimuksen Manchester Unitedin kanssa. Sopimus sisälsi myös option yhdestä lisävuodesta.
Kaudella 2020–2021 hän pelasi Valioliigassa 32 ottelua ja teki neljä maalia. Ottelussa Leedsiä vastaan hän teki kaksi maalia. Mestarien liigassa hän pelasi viisi ottelua ja Eurooppa-liigassa kuusi, myös tappiollisen finaalin. Kaudella 2021–2022 hän pelasi Valiolligassa 30 ottelua ja teki yhden maalin. Mestarien liigassa hän pelasi viisi ottelua. Seuraavalla kaudella hän teki yhden maalin pelaamissaan 24 valioliigaottelussa. Hän pelasi neljä ottelua Unitedin voittamassa liigacupissa. Eurooppa-liigassa hän pelasi seitsemän ottelua.

Maajoukkueura
-------------

McTominay syntyi Lancasterissa, Englannissa, mutta edustaa isänsä synnyinmaata Skotlantia maajoukkuetasolla. Hän pelasi Skotlannin A-maajoukkueessa ensimmäisen kerran maaliskuussa 2018 ystävyysottelussa Costa Ricaa vastaan. Hän pelasi vuoden 2018 aikana viisi maaottelua, vuonna 2019 seitsemän EM-karsintaottelua ja 2020 kaksi EM-jatkokarsintapeliä. Hän pelasi täyden ajan Skotlannin kaikissa kolmessa ottelussa vuonna 2021 järjestetyissä EM-kilpailuissa. Hän pelasi vuonna 2021 myös viisi MM-karsintaottelua ja 2022 yhden MM-jatkokarsintaottelun. Vuonna 2023 hän teki EM-karsintaotteluissa kaksi maalia sekä Kyprosta että Espanjaa vastaan sekä yhden maalin Georgiaa vastaan.

Tilastot
--------

*Päivitetty 23. kesäkuuta 2023.*

Ottelut ja maalit seurajoukkueissa| Seura | Kausi | Sarja | FA Cup | EFL Cup | Eurooppa | Muut | Yhteensä |
| --- | --- | --- | --- | --- | --- | --- | --- |
| Divisioona | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Manchester United | 2016–17 | Valioliiga | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| 2017–18 | Valioliiga | 13 | 0 | 3 | 0 | 3 | 0 | 4 | 0 | 0 | 0 | 23 | 0 |
| 2018–19 | Valioliiga | 16 | 2 | 3 | 0 | 0 | 0 | 3 | 0 | — | 22 | 2 |
| 2019–20 | Valioliiga | 27 | 4 | 2 | 0 | 1 | 0 | 7 | 1 | — | 37 | 5 |
| 2020–21 | Valioliiga | 32 | 4 | 4 | 2 | 2 | 1 | 11 | 0 | — | 49 | 7 |
| 2021–22 | Valioliiga | 30 | 1 | 2 | 1 | 0 | 0 | 5 | 0 | — | 37 | 2 |
| 2022–23 | Valioliiga | 24 | 1 | 4 | 0 | 4 | 1 | 7 | 1 | — | 39 | 3 |
| Ura yhteensä | 144 | 12 | 18 | 3 | 10 | 2 | 37 | 2 | 0 | 0 | 209 | 19 |

Lähteet
-------

1. ↑  Chapman, Caroline: Arsenal 2-0 Manchester United *BBC Sport*.  7.5.2017. Viitattu 14.12.2017. (englanniksi)
2. 1 2 3  Scott McTominay Transfermarkt-sivustolla (englanniksi)
3. ↑
4. ↑  Scott McTominay: Man Utd midfielder pledges international future to Scotland *BBC Sport*.  4.3.2018. Viitattu 3.5.2018. (englanniksi)
5. ↑  Scotland - S. McTominay - Profile Soccerway. Viitattu 23.6.2023.

Manchester United – Englannin Valioliiga

* 1 De Gea
* 2 Lindelöf
* 4 Jones
* 5 Maguire
* 6 Martínez
* 8 Fernandes
* 9 Martial
* 10 Rashford
* 11 Greenwood
* 12 Malacia
* 14 Eriksen
* 15 Sabitzer
* 17 Fred
* 18 Casemiro
* 19 Varane
* 20 Dalot
* 21 Antony
* 22 Heaton
* 23 Shaw
* 25 Sancho
* 27 Weghorst
* 28 Pellistri
* 29 Wan-Bissaka
* 31 Butland
* 33 Williams
* 34 Van de Beek
* 36 Elanga
* 39 McTominay
* 43 Mengi
* 49 Garnacho
* 55 Shoretire
* 73 Mainoo
* Manageri Ten Hag


Skotlannin joukkue – Jalkapallon EM-kilpailut 2020
1 Marshall |
2 O’Donnell |
3 Robertson |
4 McTominay |
5 Hanley |
6 Tierney |
7 McGinn |
8 McGregor |
9 Dykes |
10 Adams |
11 Christie |
12 Gordon |
13 Taylor |
14 Fleck |
15 Gallagher |
16 Cooper |
17 Armstrong |
18 Turnbull |
19 Nisbet |
20 Fraser |
21 McLaughlin |
22 Patterson |
23 Gilmour |
24 Hendry |
25 Forrest |
26 McKenna |
Valmentaja Clarke